Document ID: /roh_data/filtered/fineweb-2-filterrobots_roh.jsonl.gz/4952

Tenor l'Uffizi federal per statistica è quest svilup surtut d'engraziar als pretschs per tractaments ambulants en ils ospitals. Quels èn numnadamain crudads per bunamain 5%, cun la midada da las tariffas ch'è ida en vigur il 1. da schaner 2018.
La stad passada aveva il Cussegl federal decidì da scursanir las indemnisaziuns per medis spezialisads ed en ils ospitals. Quai suenter ch'ils partenaris da tariffa n'eran betg vegnids da sa cunvegnir.
Franar ils custs da sanadad
Ils pertutgads - ospitals sco era medis - avevan crititgà il Cussegl federal per questa intervenziun tar las tariffas Tarmed. Tenor il cusseglier federal Alain Berset pon ins uschia spargnar 470 milliuns francs. Las cassas da malsauns dentant avevan avertì che l'effect da spargn vegni ad esser bler pli pitschen.
RR novitads 10:00